Diari Oficial de la Generalitat Valenciana


Sumari del DOGV 9181, del 24-09-2021 (2021/9220)

RESOLUCIÓ de 26 de juliol de 2021, del cap del Servei Territorial d'Industria, Energia i Mines de Castelló, per la qual s'atorguen autorització administrativa prèvia, autorització administrativa de construcció i declaració d'utilitat pública, en concret d'una línia elèctrica d'alta tensió al terme municipal de Xert, Castelló. Exp. ATLINE/2018/34/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9181

Data del DOGV
:   24-09-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9220


Data del document
:   26-07-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 26 de juliol de 2021, del cap del Servei Territorial d'Industria, Energia i Mines de Castelló, per la qual s'atorguen autorització administrativa prèvia, autorització administrativa de construcció i declaració d'utilitat pública, en concret d'una línia elèctrica d'alta tensió al terme municipal de Xert, Castelló. Exp. ATLINE/2018/34/12. [2021/9220]  
  
Una vegada presentada la sol·licitud d'autorització administrativa prèvia, autorització administrativa de construcció i declaració d'utilitat pública, en concret, relativa a la instal·lació elèctrica indicada més avall, i d'acord amb els següents:  
  
Fets  
  
Primer. Que en data 22 de març de 2018, s'incoa l'expedient ATLINE/2018/34/12, amb la sol·licitud prèvia presentada en aquest Servei Territorial d'Indústria i Energia.  
Segon. Que en data 28 de març de 2018, es presenta la liquidació de la taxa corresponent.  
Tercer. Que ha sigut realitzada la informació pública, a què fan referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, mitjançant l'anunci corresponent, publicat en el Butlletí Oficial de la Província Castelló, el 7 d'agost de 2018; en el Diari Oficial de la Generalitat Valenciana, el 27 d'agost de 2018; en El Periódico Mediterráneo, el 18 de setembre de 2018, i en el tauler d'anuncis de l'Ajuntament de Xert, des del 13 de juliol de 2018 fins al 4 d'agost de 2018, sense que s'haja presentat cap al·legació cap durant el període d'informació pública de la sol·licitud presentada.  
  
Així mateix, ha sigut realitzada la informació pública de la modificació del traçat de la línia respecte de la sol·licitud inicial d'autorització i declaració d'utilitat pública, en concret, publicada en el Butlletí Oficial de la Província de Castelló, el 28 de gener de 2020; en el Diari Oficial de la Generalitat Valenciana, el 10 de març de 2020; en El Periódico Mediterráneo, el 16 de juny de 2020, i en el tauler d'anuncis de l'Ajuntament de Xert des del 31 de gener de 2020 fins al 27 de febrer de 2020, sense que s'haja presentat cap al·legació cap durant el període d'informació pública de la sol·licitud presentada.  
Quart. Que el projecte presenta un traçat concretat, compta entre la documentació amb els plànols pertinents a escala adequada, està prou detallat i conté una relació concreta i individualitzada dels béns i drets afectats, i compleix per tant les condicions establides en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
De conformitat amb el projecte presentat, el traçat de la línia elèctrica compleix les condicions tècniques i de seguretat reglamentàriament establides, la qual cosa en permet l'aprovació sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
  
Cinqué. Després d'examinada la documentació aportada, amb data 26 de juliol de 2021 la Secció d'Energia emet la proposta de resolució.  
  
  
Fonaments de dret  
Primer. Una vegada efectuats els tràmits necessaris per a l'autorització administrativa prèvia i autorització administrativa de construcció (segons la nova terminologia introduïda per la Llei 24/2013, de 26 de desembre, del sector elèctric, en l'article 53), establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Segon. Conforme amb l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i drets necessaris per a establir-les i de la imposició i exercici de la servitud de pas.  
  
Tercer. La instrucció d'aquest procediment és competència del Servei Territorial d'Indústria, Energia i Mines de Castelló segons l'Ordre 1/2021, de 6 d'abril, de la Conselleria d'Economia Sostenible, Sectors productius, Comerç i Treball, mitjançant la qual es desplega el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i la resolució correspon a la persona titular de la Direcció del Servei Territorial d'Indústria, Energia i Mines de Castelló.  
El cap del Servei Territorial d'Indústria, Energia i Mines de Castelló, en l'àmbit de les competències que té atribuïdes, resol:  
  
Primer.  
Atorgar al peticionari l'autorització administrativa prèvia de la instal·lació elèctrica que s'indica:  
Peticionari: Maestrazgo Distribución Eléctrica, SLU.  
Emplaçament de la instal·lació: Partida les Forques, terme municipal de Xert (Castelló)  
  
Projecte/Avantprojecte. Denominació: Reforma de la línia aèria trifàsica a 20 kV existent, conductor tipus LA-180, des de suport 1001-05 fins a suport 1001-03, en el terme municipal de Xert (Castelló)  
  
Característiques principals:  
  
Núm. de registre de línies: - Tipus: Aèria  
Tensió: 20 kV Longitud total: 409 m   
Longitud aèria: 409 m Longitud subterrània: 0 m  
  
Pressupost: 33.876,46 Euros  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que resulten aplicables i, especialment, les relatives a l'ordenació del territori i al medi ambient.  
  
Aquesta autorització s'emet sense perjudici de tercers, i si es deixen fora de perill els drets particulars.  
  
Segon  
Atorgar l'autorització administrativa de construcció de la instal·lació segons el projecte d'execució presentat. En l'execució del projecte s'han de tindre en compte les condicions següents:  
1. Les obres hauran de realitzar-se d'acord amb el projecte presentat i, si escau, amb els annexos tècnics posteriors aportats a aquest.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El titular haurà d'informar de la terminació de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons la classe d'instal·lació de què es tracte.  
4. El titular disposa d'un termini de 24 mesos comptadors des de la recepció d'aquesta resolució per a la presentació de la sol·licitud d'autorització d'explotació, i pot per raons justificades sol·licitar pròrrogues d'aquest termini, segons el que s'estableix en l'article 11.3 del Decret 88/2005.  
5. En el cas que, per a finalitzar l'execució de la instal·lació objecte del projecte, es requerisca posar una part d'aquesta en tensió, s'haurà de procedir d'acord amb les condicions següents:  
- Presentació de sol·licitud de finalització d'execució, a la qual s'hauran d'adjuntar tres exemplars del certificat de finalització parcial d'obra, subscrit per un tècnic competent i visat pel Col·legi Oficial corresponent, acreditatiu que la part de la instal·lació ja executada és conforme als reglaments tècnics en la matèria o, si hi manca, una declaració responsable.  
- La finalització de l'execució s'haurà de realitzar amb la mateixa direcció d'obra que l'anterior certificació, i s'haurà d'ajustar a les condicions tècniques i de seguretat reglamentàries.  
- L'empresa distribuïdora haurà d'efectuar totes les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de l'execució completa de la instal·lació, la sol·licitud d'autorització d'explotació, d'acord amb el que s'estableix en el Decret 88/2005.  
- Una vegada transcorregut un mes des que aquest servei territorial va diligenciar i va entregar el certificat de finalització parcial d'obra sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En cas que aquesta instal·lació ja estiguera en tensió, el peticionari haurà de desconnectar-la a la finalització d'aquest termini.  
  
  
Tercer  
Declarar la utilitat pública, en concret, dels trams de la línia elèctrica autoritzada en el punt primer d'aquesta resolució, la qual cosa porta implícita la necessitat d'ocupació dels béns i drets afectats i implica l'ocupació urgent d'aquests a l'efecte de l'article 52 de la Llei, de 16 de desembre de 1954, d'expropiació forçosa, i es concreta en una afecció a les finques particulars, incloses en la relació annexa, amb l'abast i els efectes establits en l'article 57 de la Llei 24/2013, de 26 de desembre, del sector elèctric i els articles 157.1, 158, 159, 160 i 162.3 del Reial decret 1955/2000.  
  
Quart  
Publicar i notificar aquesta resolució, d'acord amb el que s'estableix en Decret 88/2005, i als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present Resolució als titulars desconeguts o amb domicili ignorat o a aquells als quals, intentada la notificació, no s'haguera pogut practicar.  
  
  
L'Administració deixarà sense efecte aquesta resolució en qualsevol moment en què observe l'incompliment de les condicions que s'hi imposen.  
Aquesta autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.  
  
Contra aquesta resolució, que no posa fi a la via administrativa, es pot presentar un recurs d'alçada davant la Direcció General d'Indústria, Energia i Mines (c/ de la Democràcia, 77 - 46310 València) en el termini d'un mes, comptador a partir de l'endemà de la notificació, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 26 de juliol de 2021.- El cap del Servei Territorial d'Indústria, Energia i Mines de Castelló: Gerardo Nebot García.